Na temelju članka 10. stavka 1. Odluke o Stipendiji Grada Zagreba za deficitarna zanimanja (Službeni glasnik Grada Zagreba 26/21 i 25/22),

**gradonačelnik Grada Zagreba raspisuje**

**NATJEČAJ**

**ZA DODJELU STIPENDIJE GRADA ZAGREBA ZA DEFICITARNA ZANIMANJA STUDENTIMA OSTALIH GODINA STUDIJA ZA AKADEMSKU GODINU 2022./2023.**

**1**. Za akademsku godinu 2022./2023. redovitim studentima ostalih godina sveučilišnih preddiplomskih ili integriranih studija, sveučilišnih diplomskih studija te preddiplomskih stručnih studija u Gradu Zagrebu i na sastavnicama Sveučilišta u Zagrebu, za svaki pojedini studij utvrđen Listom deficitarnih zanimanja na području Grada Zagreba za godinu 2022./2023. KLASA: 604-01/22-01/9, URBROJ: 251-01-02-22-2 od 18. 5. 2022., dodijelit će se:

|  |  |
| --- | --- |
| **NAZIV STUDIJA** | **BROJ STIPENDIJA** |
| Matematika; smjer: nastavnički (preddiplomski i diplomski studij)  Matematika i informatika; smjer: nastavnički (diplomski studij)  Matematika i fizika; smjer: nastavnički (integrirani studij) | 12 |
| Fizika; smjer: nastavnički (integrirani studij)  Fizika i kemija; smjer: nastavnički (integrirani studij)  Fizika i informatika; smjer: nastavnički (integrirani studij) | 8 |
| Biologija i kemija; smjer: nastavnički (integrirani studij) | 4 |
| Rehabilitacija (preddiplomski studij)  Edukacijska rehabilitacija (diplomski studij) | 4 |
| Logopedija (preddiplomski i diplomski studij) | 4 |
| Rani i predškolski odgoj i obrazovanje (preddiplomski i diplomski studij) | 10 |
| Medicina (integrirani studij) | 10 |
| Sestrinstvo (preddiplomski, sveučilišni i stručni studij) | 8 |

**2.** Pravo sudjelovanja na natječaju za dodjelu Stipendije imaju studenti koji ispunjavaju sljedeće uvjete:

- da su državljani Republike Hrvatske;

- da su redoviti studenti ostalih godina sveučilišnih preddiplomskih ili integriranih studija, sveučilišnih diplomskih studija te preddiplomskih stručnih studija u Gradu Zagrebu ili na nekoj sastavnici Sveučilišta u Zagrebu;

- da su, osim iz opravdanih razloga, u prethodnoj akademskoj godini ostvarili najmanje 40 ECTS bodova s ukupnim prosjekom ocjena najmanje 3,5;

- za studente koji su u prethodnoj akademskoj godini upisali mirovanje studija, odnosno nisu neposredno nakon završenoga preddiplomskog studija upisali diplomski studij, da su, osim iz opravdanih razloga, ostvarili najmanje 40 ECTS bodova s ukupnim prosjekom ocjena najmanje 3,5 u godini koja je prethodila godini upisanog mirovanja studentskih obveza, odnosno u posljednjoj godini u kojoj su bili u statusu redovitog studenta;

- da u akademskoj godini za koju se Stipendija dodjeljuje nisu upisali mirovanje studentskih obveza.

**3.** Stipendija se dodjeljuje za trajanja statusa redovitog studenta za tekuću akademsku godinu na deset mjeseci, odnosno pet mjeseci ako u tom roku prema studijskom programu za koji je Stipendija odobrena, završava studijski plan korisnika Stipendije, računajući od 1. listopada 2022.

Mjesečno Stipendija iznosi neto 3.800,00 kuna, odnosno 504,35 eura (fiksni tečaj konverzije 7,53450).

**4.** Kriteriji za utvrđivanje liste kandidata za dodjelu Stipendije su:

- uspjeh u studiju;

- izvannastavna postignuća ostvarena u prethodnoj godini odnosno godini koja je prethodila godini mirovanja studentskih obveza ako je bilo upisano mirovanje studija, ili u posljednjoj godini u kojoj su imali status redovitog studenta ako neposredno nakon završenog preddiplomskog studija nije upisan diplomski studij (objavljeni radovi u znanstvenim i stručnim časopisima, izlaganja na znanstvenim ili stručnim konferencijama, sudjelovanja u znanstvenim ili stručnim projektima, nagrade na značajnim natjecanjima te vrijedna priznanja) kao i kontinuirano bavljenje sportom najmanje 3 godine.

- socioekonomske prilike.

**5**. Stipendiju mogu ostvariti najviše dva kandidata iz jednog kućanstva.

Kandidati ne mogu ostvariti Stipendiju za već stečenu razinu obrazovanja.

Korisnik Stipendije ne može istodobno biti korisnik neke druge novčane stipendije financirane javnim sredstvima.

**6.** Natječaj traje 30 dana od dana objave na web-stranici Grada Zagreba.

Ako se na natječaj prijavljuje više kandidata iz istog kućanstva svaka prijava s dokumentacijom treba biti poslana u zasebnoj omotnici.

Prijave za dodjelu Stipendije šalju se poštom ili osobno predaju u Pisarnicu u zatvorenoj omotnici, na adresu:

Gradski ured za socijalnu zaštitu, zdravstvo, branitelje i osobe s invaliditetom

Nova cesta 1,

10000 Zagreb,

s naznakom na omotnici„za Natječaj za dodjelu Stipendije Grada Zagreba za deficitarna zanimanja studentima ostalih godina“.

**Prijave s nepotpunom dokumentacijom kao i prijave koje ne budu podnesene na način propisan ovim Natječajem i u roku za podnošenje prijava, neće se razmatrati.**

**7**. Prijave za dodjelu Stipendije dostavljaju se isključivo na ispunjenom i potpisanom obrascu koji se nalazi u prilogu ovoga Natječaja (**obrazac Ds2**).

Uz prijavu za dodjelu Stipendije potrebno je priložiti:

1. presliku domovnice ili elektronički izvod iz knjige državljana za kandidata;
2. presliku potvrde visokog učilišta o upisanom studijskom programu akademske godine 2022./2023. s prijepisom ocjena i ostvarenim ECTS bodovima u prethodnoj akademskoj godini i podatkom o prosječnoj ocjeni položenih ispita te podatkom o prosječnoj ocjeni svih studenata prethodne godine studijskog programa zaokruženoj na dvije decimale (NE elektronički zapis);

Ako je kandidat imao upisano mirovanje studija - presliku potvrde visokog učilišta o upisanom studijskom programu akademske godine 2022./2023. s prijepisom ocjena i ostvarenim ECTS bodovima i podatkom o prosječnoj ocjeni položenih ispita te podatkom o prosječnoj ocjeni svih studenata studijskog programa godine koja je prethodila godini u kojoj je upisano mirovanje studentskih obveza (NE elektronički zapis);

Ako kandidat nije neposredno nakon završenog preddiplomskog studija upisao diplomski studij - presliku potvrde visokog učilišta o upisanom studijskom programu akademske godine 2022./2023. s prijepisom ocjena i ostvarenim ECTS bodovima i podatkom o prosječnoj ocjeni položenih ispita te podatkom o prosječnoj ocjeni svih studenata u posljednjoj godini u kojoj je imao status redovitog studenta (NE elektronički zapis);

3) pisano obrazloženje i presliku dokumentacije kojom se dokazuje opravdanost ostvarivanja

manje od 40 ECTS bodova u prethodnoj akademskoj godini – **ako** je kandidat ostvario manje

od 40 ECTS bodova;

4) presliku potvrde visokog učilišta o mirovanju studija prije akademske godine 2022./2023.

(**ako** je bilo upisano mirovanje);

5) presliku potvrde visokog učilišta o redovitom upisu na drugi studij u akademskoj godini

2022./2023. - **ako** je kandidat redoviti student još jednog studija;

6) presliku dokaza o objavljenim radovima u znanstvenim i stručnim časopisima, izlaganjima na

znanstvenim i stručnim konferencijama (preslika objavljenog rada u časopisu, programa

konferencije), sudjelovanjima u znanstvenim ili stručnim projektima (potvrda profesora),

osvojenim nagradama na značajnim natjecanjima te o vrijednim priznanjima, (dekanova

nagrada, rektorova nagrada i sl.), u prethodnoj godini odnosno godini koja je prethodila godini

mirovanja studentskih obveza ako je bilo upisano mirovanje studija, ili u posljednjoj godini u

kojoj su imali status redovitog studenta ako neposredno nakon završenog preddiplomskog

studija nisu upisali diplomski studij – **ako** je kandidat imao izvannastavna postignuća;

7) presliku potvrde sportskog kluba ili saveza o kontinuiranom bavljenju sportom najmanje 3

godine – **ako** se kandidat kontinuirano bavio sportom najmanje 3 godine;

8) socioekonomski status kandidata posebno se boduje na temelju dokaza iz niže navedenih točaka

A), B), C) i D), koje je potrebno priložiti uz **obrazac Ds2** i to kako slijedi:

1. ako prosječni mjesečni prihod po članu kandidatova kućanstva, ostvaren u 2021. godini ne prelazi iznos od **1.995,60 kn:**

A.1.ispunjeni i potpisani obrazac Izjave o članovima kućanstva;

A.2. preslike potvrda porezne uprave (ispostave prema mjestu prebivališta) o visini dohotka i primitaka za kandidata i sve članove kandidatova kućanstva u 2021. godini;

A.3. preslike uvjerenja o prebivalištu ne starije od dana objave Natječaja, za kandidata i sve članove kandidatova kućanstva ili elektroničke zapise o prebivalištu ne starije od dana objave Natječaja, za kandidata i sve članove kandidatova kućanstva;

1. ako je jedan ili su oba roditelja kandidata umrla, nestala, nepoznata ili kandidat živi u kućanstvu s jednim roditeljem ili koristi pravo na uslugu smještaja izvan vlastite obitelji:

B.1. ako je jedan ili su oba roditelja kandidata umrla, nestala, nepoznata:

* preslika smrtnog lista ili izvatka iz matice umrlih za preminulog/e roditelja/e;
* preslika potvrde nadležnog tijela o nestalom roditelju/ima;
* preslika izvatka iz matice rođenih za kandidata čiji je roditelj, odnosno čiji su roditelji nepoznati, ne stariji od dana objave Natječaja ili elektronički izvod iz matice rođenih za kandidata, ne stariji od dana objave Natječaja (NE rodni list);

B.2. ako kandidat živi u kućanstvu s jednim roditeljem:

* ispunjeni i potpisani obrazac Izjave o članovima kućanstva;
* preslika izvatka iz matice rođenih za kandidata ne stariji od dana objave Natječaja ili elektronički izvod iz matice rođenih za kandidata, ne stariji od dana objave Natječaja,
* preslike uvjerenja o prebivalištu ne starije od dana objave Natječaja, za kandidata i roditelja s kojim kandidat živi ili elektroničke zapise o prebivalištu ne starije od dana objave Natječaja, za kandidata i roditelja s kojim kandidat živi;
* preslika pravomoćnog rješenja ili pravomoćne presude o razvodu braka ili druga odluka koja regulira uzdržavanje kandidata dok se redovito školuje;

B.3. ako je kandidat pod skrbništvom i/ili koristi pravo na uslugu smještaja izvan vlastite obitelji u skladu s propisima iz područja socijalne skrbi:

* preslika pravomoćnog rješenja ili preslika uvjerenja centra za socijalnu skrb da kandidat koristi pravo na uslugu smještaja izvan vlastite obitelji, ne starije od dana objave Natječaja;

1. ako kandidat živi u kućanstvu s bratom ili sestrom koji su predškolske dobi ili su u sustavu redovitoga osnovnoškolskoga, srednjoškolskoga i visokog obrazovanja ili su korisnici prava na doplatak za pomoć i njegu ili prava na osobnu invalidninu na temelju propisa iz područja socijalne skrbi:

C.1.ako kandidat živi u kućanstvu s bratom ili sestrom koji su predškolske dobi:

* ispunjeni i potpisani obrazac Izjave o članovima kućanstva;
* preslika izvatka iz matice rođenih ne stariji od dana objave Natječaja, za kandidata i za svakog brata i sestru ili elektronički izvod iz matice rođenih ne stariji od dana objave Natječaja, za kandidata i za svakog brata i sestru;
* preslika uvjerenja o prebivalištu ne starije od dana objave Natječaja, za kandidata i za svakog brata i sestru ili elektronički zapis o prebivalištu ne stariji od dana objave Natječaja, za kandidata i za svakog brata i sestru;

C.2.ako kandidat živi u kućanstvu s bratom ili sestrom u sustavu redovitog osnovnoškolskog, srednjoškolskog i visokog obrazovanja:

* ispunjeni i potpisani obrazac Izjave o članovima kućanstva,
* preslika izvatka iz matice rođenih ne stariji od dana objave Natječaja, za kandidata i za svakog brata i sestru ili elektronički izvod iz matice rođenih ne stariji od dana objave Natječaja, za kandidata i za svakog brata i sestru;
* preslika uvjerenja o prebivalištu ne starije od dana objave Natječaja, za kandidata i za svakog brata i sestru ili elektronički zapis o prebivalištu ne stariji od dana objave Natječaja, za kandidata i za svakog brata i sestru;
* preslika potvrde škole/visokog učilišta ili elektronički zapis da se kandidatov brat ili sestra starosti do 26 godina nalaze na redovnom školovanju u školskoj/akademskoj godini 2022./2023., ne stariji od dana objave Natječaja – za svakog brata ili sestru;

C.3. ako kandidat živi u kućanstvu s bratom ili sestrom koji su korisnici prava na doplatak za pomoć i njegu ili prava na osobnu invalidninu:

* ispunjeni i potpisani obrazac Izjave o članovima kućanstva,
* preslika izvatka iz matice rođenih ne stariji od dana objave Natječaja, za kandidata i za svakog brata i sestru ili elektronički izvod iz matice rođenih ne stariji od dana objave Natječaja, za kandidata i svakog brata i sestru;
* preslika uvjerenja o prebivalištu ne starije od dana objave Natječaja, za kandidata i za svakog brata i sestru ili elektronički zapis o prebivalištu ne stariji od dana objave Natječaja,

za kandidata i za svakog brata i sestru;

* preslika rješenja o priznavanju prava na doplatak za pomoć i njegu ili osobnu invalidninui dokaz o uplati u rujnu 2022. (uplata za 8. mjesec 2022.) ili preslika potvrde centra za socijalnu skrb da brat ili sestra kandidata ostvaruje pravo na doplatak za pomoć i njegu ili osobnu invalidninu, ne starija od dana objave Natječaja - za svakog brata ili sestru;

D) ako je kandidat roditelj:

D.1. preslika izvatka iz matice rođenih ili elektronički izvod iz matice rođenih za svako dijete kandidata, ne starije od dana objave Natječaja.

**8**. Prijedlog rang-liste studenata s popisom kandidata čije su prijave potpune, pravovremene i ispunjavaju uvjete Natječaja, ali nisu ostvarili dovoljan broj bodova za uvrštavanje na rang-listu, kao i popis podnositelja čije su prijave nepotpune, nepravovremene ili ne ispunjavaju uvjete Natječaja, objavljuju se na web-stranici Grada Zagreba u roku od 60 dana od dana isteka roka za podnošenje prijava.

Gradonačelnik utvrđuje konačnu listu za dodjelu stipendija.

**9**. Nakon završetka školovanja, korisnik Stipendije obvezan je zaposliti se i raditi na području Grada Zagreba, odnosno uz suglasnost davatelja Stipendije, na području Republike Hrvatske, najmanje onoliko vremena koliko je primao Stipendiju.

Korisnik Stipendije koji se obrazovao za zanimanje u području odgoja i obrazovanja te u području zdravstva i socijalne skrbi dužan je obvezu rada na području Grada Zagreba odnosno Republike Hrvatske odraditi u javnom sektoru.

Korisnik Stipendije dužan je vratiti primljeni iznos Stipendije ako je pravo na Stipendiju ostvario na temelju neistinitih ili krivotvorenih podataka, ako je za trajanja ugovora o korištenju Stipendije primao novčanu stipendiju drugog stipenditora financiranu javnim sredstvima, ako je iz neopravdanih razloga u akademskoj godini za koju je primao Stipendiju ostvario manje od 40 ECTS bodova ili ako naknadno upiše mirovanje ili odustane od studija, ako se ne zaposli u Gradu Zagrebu odnosno uz suglasnost davatelja Stipendije na području Republike Hrvatske i ne odradi onoliko vremena koliko je primao Stipendiju te ako bez opravdanog razloga i u roku ne dostavi podatke o školovanju i zaposlenju.